nii mõnigi halab oma blogis, et pühapäevad ei meeldi. mulle küll väga meeldivad. nüüd tööl käies veel palju rohkem kui kooli/ ülikooli ajal. sest pole mingeid tobedaid koduseid ülesandeid vaja treida õhtul kell kümme, võib vabalt tsillida.  pühapäevad ongi mul logelemise ja tegutsemise harmooniline kooslus. ärkan, millal viitsin (soovitavalt siiski enne kella 12, muidu hakkab kiire), joon kohvi, loen piiblit või mõnda raamatut piibli kohta, kosserdan kotipükstes mööda korterit, ajan inglikesega juttu. lõuna paiku tuleb hakata juba aktiivsemalt tegutsema, pesema-riietuma ja muid ettevalmistusi tegema kas pühapäevakooli jaoks või piiblitunniks. siis veidi enne kahte kõnnin uksest välja ja mäest alla kirikusse, kus saab teed juua ja rahvaga suhelda ja  laulda ja nõusid pesta ja koristada ja lastega mängida ja uusi vaimseid asju õppida. pärast viit on võimalusi palju: näiteks minna koju ja telekat vaadata või sõpradega kohvikus istuda või kellelegi külla minna või kedagi endale külla kutsuda, et siis kümne paiku inimesed enda kodust välja visata ja magama minna. võib ka üksi või mitmekesi köögis vaaritada, kasulik on mõned lõunasöögid järgmiseks nädalaks valmistada ja sügavkülma hoiule panna. iga päev nagunii ei jõua või viitsi kokata. et pühapäevad on  mõnusad!